વિશ્વવિખ્યાત વૈજ્ઞાનિક આલ્બર્ટ આઇન્સ્ટાઇન ત્રણ વર્ષની ઉંમર સુધી બોલતા નહોતા શીખ્યાં. પ્રસિધ્ધ લેખિકા અને વક્તા હેલન કેલર ના તો જોઇ શકતી હતી, ના તો સાંભળી શકતી હતી. પોલિયોની બિમારીથી ગ્રસ્ત ફ્રેન્કલિન રૂઝવેલ્ટ પહેલાં ન્યુયોર્કનાં ગવર્નર અને ત્યારબાદ અમેરિકાનાં રાષ્ટ્રપ્રમુખ પણ બન્યાં અને આ યુગનાં મહાન વૈજ્ઞાનિક સ્ટીફન હોકિંગ્સ, જે શારીરિક રીતે સંપૂર્ણપણે અક્ષમ છે, હંમેશા પોતાની વ્હીલચેરમાં બેસી રહેનારા હોકિંગ્સ આખું અંતરિક્ષ ખુંદી વળ્યા છે. અનેક ભૌતિકશાસ્ત્રનાં સિદ્ધાંતોની અણમોલ ભેટ તેમણે જગતને આપી છે. અધ્યાત્મ જગતની વાત કરીએ તો આપણાં ભારતમાં એક મહાન અધ્યાત્મવિભૂતિ શ્રીરામભદ્રાચાર્યજી પ્રજ્ઞાચક્ષુ હોવા છતાં ચાર વેદથી લઇ હનુમાન ચાલીસા સુધી તમામ સનાતન ધર્મનાં ગ્રંથો તેમને કંઠસ્થ અને હ્રદયસ્થ છે.